Ο **Σίντι Μοχάμεντ Ουλντ Μπουμπακάρ** (Sidi Mohamed Ould Boubacar, 31 Μαΐου 1957-) είναι Μαυριτανός πολιτικός. Διορίστηκε πρωθυπουργός στις 7 Αυγούστου του 2005 από το συνταγματάρχη Ελί Ουλντ Μοχάμεντ Βαλ (Ely Ould Mohamed Vall) και διατηρήθηκε στο αξίωμα μέχρι το 2007. Ήταν επίσης πρωθυπουργός από το 1992 μέχρι το 1996, επί προεδρίας Μααούγια Ουλντ Σιντ Αχμέντ Τάγια. Είναι μέλος του κόμματος PRDS.

Καριέρα
-------

Γεννήθηκε στο Ατάρ της Μαυριτανίας στις 31 Μαΐου του 1957. 
Τον Απρίλιο του 1983 έγινε περιφερειακός έφορος στη Νουαντιμπού και στη συνέχεια τεχνικός σύμβουλος του Υπουργείου Οικονομικών και Εμπορίου τον Νοέμβριο του 1983. Το Μάρτιο του 1984 ανέλαβε γενικός έφορος της Μαυριτανίας. Επί προεδρίας του Τάγια αναρριχήθηκε σε διάφορα οικονομικά πόστα.

Τον Οκτώβριο του 1990 ανέλαβε υπουργός Οικονομικών και διορίστηκε πρωθυπουργός στις 18 Απριλίου του 1992. Απολύθηκε από τον πρόεδρο Τάγια στις 2 Ιανουαρίου του 1996. Στις 6 Ιανουαρίου του 1996 εξελέγη γενικός γραμματέας του κυβερνώντος κόμματος (Δημοκρατικό και Σοσιαλιστικό Ρεπουμπλικανικό Κόμμα) PRDS. Ανέλαβε διευθυντής του προεδρικού συμβουλίου το 2001 και πρεσβευτής της χώρας του στη Γαλλία το 2004. Έπειτα από το στρατιωτικό πραξικόπημα στις 3 Αυγούστου του 2005, ο Τάγια ανατράπηκε. Ο Μπουμπακάρ επέστρεψε από τη Γαλλία στις 6 Αυγούστου και διορίστηκε πρωθυπουργός από το νέο καθεστώς στις 7 Αυγούστου. Ο διορισμός του έγινε λίγο μετά την παραίτηση του τελευταίου πρωθυπουργού πριν την ανατροπή του Τάγια, του Σγκερ Ουλντ Μπαρέκ (*Sghair Ould M'Bareck*). Όπως όλα τα μέλη του στρατιωτικού συμβουλίου που κυβέρνησε τη χώρα την περίοδο από το 2005 ως το 2007, δεν επετράπη στον Μπουμπακάρ να κατέλθει υποψήφιος στις προεδρικές εκλογές του 2007. Μετά τη διεξαγωγή των εκλογών και την επιβεβαίωση των αποτελεσμάτων από το συνταγματικό συμβούλιο, ο Μπουμπακάρ παραιτήθηκε από την πρωθυπουργία στις 31 Μαρτίου και του ζητήθηκε να παραμείνει ως υπηρεσιακός πρωθυπουργός, έως ότου αναλάβει ο νέος πρόεδρος, Σίντι Ουλντ Σεΐχ Αμπνταλαχί, στις 19 Απριλίου. Ο νέος πρόεδρος διόρισε πρωθυπουργό τον Ζέιν Ουλντ Ζεϊντάν στις 20 Απριλίου.

Παραπομπές
----------

1. ↑  countrylicious.com/mauritania/famous-people.
2. ↑  «Identifiants et Référentiels». (Γαλλικά) *IdRef*. Agence bibliographique de l'enseignement supérieur. Ανακτήθηκε στις 5  Μαρτίου 2020.
3. 1 2 3 4 5  Profile Αρχειοθετήθηκε 2007-09-28 στο Wayback Machine. Agence Mauritanienne d'Information (Γαλλικά).
4. 1 2 3  Χρονολόγιο της Μαυριτανίας Αρχειοθετήθηκε 2009-03-04 στο Wayback Machine. (Γαλλικά).
5. ↑  "Mauritanian prime minister fired by president", CNN.com, 3-1-1996.
6. 1 2  "Mauritania names new prime minister" Αρχειοθετήθηκε 2006-10-09 στο Wayback Machine. Aljazeera.net, 10-8-2005.
7. ↑  "Military rulers unveil new Mauritanian cabinet" Αρχειοθετήθηκε 2006-10-20 στο Wayback Machine. Middle East Online, 10-8-2005.
8. ↑  "Mauritanian PM tenders resignation" Αρχειοθετήθηκε 2011-06-05 στο Wayback Machine. Xinhua (*People's Daily Online*), 1-4-2007.
9. ↑  "Mauritanie: Zeine Ould Zeidane nommé Premier ministre", AFP (Jeuneafrique.com), 20-4-2007.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 188697362
* ISNI: 0000 0004 3096 5508
* SUDOC: 140256938

 |

 |